Moskvada norozilik aksiyasi ishtirokchilari mer va Putinning iste’fosini talab qildi

Moskva meriyasi yonida ruxsat berilmagan aksiya bo‘lib o‘tdi. Bu haqda “Vedomosti.ru” xabar qiladi.

Aksiyaga to‘plangan mingga yaqin odam Moskva shahar dumasiga saylovlarga mustaqil nomzodlarnining kiritilishini, shuningdek, mer Sergey Sobyanin va prezident Vladimir Putinning iste’fosini talab qildi.
Moskva shahar dumasiga saylovlarda nomzod Ilya Yashin odamlarni har kuni norozilik namoyishiga chiqishga da’vat qildi.
Yana bir siyosatchi — Lyubov Sokol esa taxminan 700—800 kishini ortidan ergashtirib, meriya binosidan yarim kilometr masofada joylashgan Moskva shahar saylov qo‘mitasiga boshlab ketdi.
Meriya yonidagi aksiya politsiya aralashuvisiz yakunlandi.